Έχετε πάντα τη δυνατότητα να πάτε σε κάποιο ηλεκτρολογείο και να ρυθμίσουν οι ειδικοί τους προβολείς σας κάνοντας χρήση εξειδικευμένου εξοπλισμού. Παρ’ όλα αυτά, συνήθως μπορείτε να τους ρυθμίσετε και μόνοι σας. Για να γίνει αυτό, διασφαλίστε πως το όχημα πατάει σε επίπεδο έδαφος και ότι το εμπρόσθιο μέρος του αυτοκινήτου βρίσκεται όσο γίνεται πιο κοντά σε κάποια κάθετη επιφάνεια. Κάνοντας χρήση χρωματιστής χαρτοταινίας, σημειώστε το κέντρο του κάθε λαμπτήρα των προβολέων στον τοίχο και τραβήξτε κάθετες γραμμές από τα κέντρα τους. Τσεκάρετε πρώτα το εγχειρίδιο ιδιοκτήτη του οχήματός σας και σημειώστε δύο σημεία 6 με 12 εκατοστά πιο χαμηλά από τα αρχικά σημάδια, τα οποία και θα ενώσετε μεταξύ τους με μια οριζόντια γραμμή. Κάντε όπισθεν για περίπου 5 με 10 μέτρα. Αν η ρύθμιση των προβολέων είναι σωστή, το ανώτερο όριο του σημαδιού του φωτός θα συνάδει με την οριζόντια γραμμή στον τοίχο και η δέσμη του φωτός θα βρίσκεται ψηλότερα και υπό γωνία σε σχέση με τα σημεία τομής των γραμμών. Στα αυτοκίνητα με ξεχωριστούς λαμπτήρες για τη μικρή και τη μεγάλη σκάλα, η μεγάλη σκάλα θα πρέπει να ρυθμιστεί με τον ίδιο τρόπο.